MALTA Fil-Qorti tal-Maġistrati (Malta) Maġistrat Dr. Gabriella Hill Delmar B.A., LL.D. Illum 21 ta' Ottubru 2019 Il-Qorti, Rat ir-Rikors ippreżentat minn George u Mary konjuġi Zammit fis-16 ta' Jannar 2012 permezz ta' liema jitolbu li Censu Morgan jiġi kkundannat iħallashom is-somma ta' sebat' elef sitt mija tnejn u tmenin Euro u sittin ċenteżmu (€7,682.60), rappreżentanti danni u spejjeż sofferti minnhom konsegwenza ta' fornitura ta' materjal tal-kostruzzjoni mhux idoneju da parte tiegħu, bl-imgħax legali u bl-ispejjeż kollha, inklużi dawk ta' l-ittri legali datati 29 ta' Lulju 2011 u ta' l-14 ta' Settembru 2011, kontra Fenech Millo Morgan; Rat ir-Risposta tal-konvenut permezz ta' liema jeċċepixxi: (i) illi fl-ewwel lok, jekk sar negozju ma' l-atturi, dan ma sarx minnu waħdu iżda sar flimkien ma' Gerald Turban, ma' min jiġġestixxi l-barriera; (ii) peress li kien hemm diversi konsenji ta' ġebel fuq medda ta' snin minnu lill-atturi, huwa meħtieġ li l-atturi jindikaw dwar liema ġebel qed jilmentaw u jibbażaw din l-azzjoni u jippruvaw li l-ġebel li ntuża minnhom huwa ġebel li nxtara mingħandu; (iii) in rigward konsenji li saru minnu lill-atturi, hemm vertenza fl-ismijiet "Gerald Turban v. George u Mary neè Zammit" (Tribunal Talbiet Zgħar Avviż Nurmu 982/2011 DMA) u dan peress li l-istess atturi naqsu milli jħallsu l-ammont minnhom dovut bħala prezz ta' konsenji magħmula lilhom; (iv) il-ġebel mibjugħ minnu u kkonsenjat lill-atturi kien dejjem tal-kwalità mitluba mill-istess atturi, kull konsenja ġiet aċċettata minnhom bħala tali u għalhekk ma hemm ebda lok għal responsabbilità da parte tiegħu; (v) ma hemm ebda danni li għandhom jitħallsu da parte tiegħu; (vi) l-atturi għandhom jippruvaw l-allegazzjonijiet tagħhom kemm in kwantu responsabilità kif ukoll in rigward il-quantum tad-danni li qed jintalbu; Rat l-affidavit ta' Philip Kottmann u l-affidavit ta' l-attur George Plum u d- dokumenti annessi miegħu markati Dok. "GZ1" sa' Dok. permezz ta' Nota ippreżentata fit-23 ta' April 2012 a fol. 12 sa' 19 tal-proċess, semgħet ix-xhieda tal-Perit Brian Arebi mogħtija waqt is-seduti tat-23 ta' April 20121 u tas- 17 ta' Jannar 20132, rat id-dokumenti markati Dok. "CF01" sa' Dok. "CF03" esebiti mill-konvenut permezz ta' Nota ppreżentata fl-4 ta' Ġunju 2012 a fol. 23 sa' 26 tal- proċess, semgħet ix-xhieda ta' l-attur George Plum mogħtija waqt is-seduti ta' l-4 ta' Ġunju 20123, tas-16 ta' Ottubru 20124 u ta' l-24 ta' Ġunju 20135, rat id-dokumenti markati Dok. "MZ1" sa' Dok. "MZ6" esebiti mill-atturi permezz ta' Nota ppreżentata fis-16 ta' Ottubru 2012 a fol. 34 sa' 39 tal-proċess, semgħet ix-xhieda ta' Gerald Turban mogħtija waqt is-seduta tas-16 ta' Ottubru 20126 u x-xhieda tal-konvenut mogħtija waqt is-seduti tas-17 ta' Jannar 20137 u ta' l-24 ta' Ġunju 20138 u rat id- dokument markat Dok. "CF01" esebit mill-konvenut permezz ta' Nota ppreżentata fl- 24 ta' Ġunju 2013 a fol. 65 u 66 tal-proċess, id-dokumenti wkoll esebiti mill-konvenut permezz ta' Nota ppreżentata fit-22 ta' Lulju 2014 a fol. 86 sa' 89 tal-proċess u d- dokument esebit mill-konvenut permezz ta' Nota ippreżentata fl-10 ta' Novembru 2014 a fol. 91 u 92 tal-proċess; Rat id-Digriet datat 11 ta' Frar 20149 permezz ta’ liema ġiet miċħuda t-talba tal- konvenut sabiex jiġi awtorizzat jressaq eċċezzjoni ulterjuri fis-sens illi t-talba kif dedotta ma tistax tiġi milqugħa stante li ma ssib ebda bażi fid-dritt li jirregola l- kuntratt ta’ bejgħ kif stabbilit fil-Kodiċi Ċivili; Semgħet it-trattazzjoni orali da parte tad-difensuri tal-partijiet kontendenti; Rat l-atti kollha tal-kawża; Ikkunsidrat: Bil-proċeduri odjerni l-atturi jitolbu li l-konvenut jiġi kkundannat iħallashom is- somma ta’ €7,682.60 rappreżentanti danni u spejjeż sofferti minnhom konsegwenza ta’ fornitura ta’ materjal tal-kostruzzjoni mhux idoneju da parte tiegħu. Il-konvenut jilqa’ għat-talba attriċi bis-segwenti eċċezzjonijiet: (i) illi fl-ewwel lok, jekk sar negozju ma’ l-atturi, dan ma sarx minnu waħdu iżda sar flimkien ma’ Gerald Turban, ma’ min jiġġestixxi l-barriera; (ii) peress li kien hemm diversi konsenji ta’ ġebel fuq medda ta’ snin minnu lill-atturi, huwa meħtieġ li l-atturi jindikaw dwar liema ġebel qed jilmentaw u jibbażaw din l-azzjoni u jippruvaw li l-ġebel li ntuża minnhom huwa ġebel li nxtara mingħandu; (iii) in rigward konsenji li saru minnu lill-atturi, hemm Zgħar Avviż Nurmu 982/2011 DMA) u dan peress li l-istess atturi naqsu milli jħallsu l-ammont minnhom dovut bħala prezz ta’ konsenji magħmula lilhom; (iv) il-ġebel mibjugħ minnu u ikkonsenjat lill-atturi kien dejjem tal-kwalità mitluba mill-istess atturi, kull konsenja ġiet aċċettata minnhom bħala tali u għalhekk ma hemm ebda lok 20 tal-proċess. 61 tal-proċess. 27 sa’ 32 tal-proċess. 48 sa’ 53 tal-proċess. 67 sa’ 70 tal-proċess. 41 sa’ 47 tal-proċess. 55 sa’ 60 tal-proċess. 71 sa’ 74 tal-proċess. 83 u 84 tal-proċess. għal responsabbilità da parte tiegħu; (v) ma hemm ebda danni li għandhom jitħallsu da parte tiegħu; (vi) l-atturi għandhom jippruvaw l-allegazzjonijiet tagħhom kemm in kwantu responsabilità kif ukoll in rigward il-quantum tad-danni li qed jintalbu. Mill-provi prodotti mill-atturi jirriżulta li l-attur George Plum, bennej di professjoni, kien ġie nkarigat bil-kostruzzjoni ta' villa għal ċertu James Grech fi Triq l-Iskud, Victoria Gardens, fil-limiti ta' l-Ibraġġ10 (iktar 'l quddiem indikata bħala l- Villa). Il-faċċata tal-Villa kellha tinbena bid-dobblu u kien hemm partijiet minnha fuq il-fil u partijiet bil-bricks11. L-attur akkwista il-ġebel tal-franka li ntuża fil-faċċata tal-Villa mill-barriera tal-konvenut u għalkemm meta dan il-ġebel inġieb fuq il-lant tal-kostruzzjoni ma kien jidher li kellu l-ebda difett, xi xhur wara li tlestiet il- kostruzzjoni il-Perit tas-sidien tal-Villa, il-Perit Brian Arebi, infurmah illi l-ġebel tal- faċċata beda jittaqqab12. Meta l-attur mar biex jara x'kienet is-sitwazzjoni u f'xiex kien jikkonsisti l-ilment tas-sidien tal-Villa, huwa ra li l-ġebel kollu li ntuża fil-faċċata kien imtaqqab13. Is-sitwazzjoni kienet tali li l-attur kellu jerġa jħott il-faċċata kif mibnija u jibniha mill-ġdid permezz ta' ġebel tal-franka ieħor, din id-darba però, fuq insistenza tal-prorpejtarji tal-Villa u tal-Perit taghhom, mhux provdut mill-barriera tal- konvenut14. L-attur għamel ix-xogħlijiet rimedjali meħtieġa, ħatt il-faċċata kif mibnija u reġa' bniha mill-ġdid b'ġebel tal-franka ieħor mhux ottenut mingħand il- konvenut, u dana verso spiża sopportata minnu fl-ammont komplessiv ta' €7,682.6015. A bażi ta' dawn il-fatti l-atturi jesiġu li l-konvenut iħallashom is-somma ta' €7,682.60 stante li jikkontendu li huma sofrew tali spiża peress illi l-ġebel minnhom akkwistat mingħand il-konvenut ghax-xogħol fuq il-faċċata tal-Villa ma kienx idoneju għall- iskop li ntuża. Fil-fehma tal-Qorti l-bażi ġuridika ta' l-azzjoni attriċi evidentement hija d-dritt ta' rivalsa ta' l-atturi, qua appaltaturi inkarigati bil-kostruzzjoni tal-Villa, fil-konfront tal-konvenut qua fornitur tal-ġebel tal-franka utilizzat fil-kostruzzjoni oriġinali tal-faċċata ta' l-imsemmija Villa. Il-bażi ta' l-azzjoni attriċi hija impernjata fuq il-prinċipju ġuridiku assodat in materja ta' appalt li jekk l-opra li kienet l-oġġett ta' l-appalt ġiet esegwita minn persuna oħra bħala subappaltatur, l-appaltatur jibqa' responsabbli lejn l-appaltant għall- esekuzzjoni ta' l-appalt anke apparti mill-fatt li l-materjal ħażin ikun fornih hu. L- appaltatur hu obbligat jesegwixxi l-opra miftehma skond is-sengħa u meta hu jissomministra anke materjal dan għandu jirrispondi għall-konsegwenzi kollha skond il-Liġi. Fil-konfront ta' l-attur appaltant, il-konvenut appaltatur jibqa' dejjem responsabbli lejh għax miegħu teżisti r-relazzjoni ġuridika ta' l-appalt. elementari li l-appaltatur obbligat jesegwixxi l-opra miftehma skond is- sengħa u meta hu ssomministra anke l-materjal fl-esekuzzjoni ta' l- 10 Affidavit ta' l-attur a fol. 14 u 15 tal-proċess, rapport tal-Perit Brian Arebi a fol. 16 tal-proċess u xhieda tal-Perit Brian Arebi mogħtija waqt is-seduta tat-23 ta' April 2012, fol. 20 u 21 tal-proċess. 13 Affidavit ta' l-attur a fol. 14 u 15 tal-proċess u ritratti annessi ma' l-istess affidavit a fol. 19 tal-proċess. 14 Affidavit ta' l-attur a fol. 14 u 15 tal-proċess u ritratti annessi ma' l-affidavit a fol. 19 tal-proċess, rapport tal-Perit Brian Arebi a fol. 16 tal-proċess u xhieda tal-Perit Brian Arebi mogħtija waqt is-seduta tat-23 ta' April 2012, fol. 20 u 21 tal- proċess. 17 u 18 tal-proċess u xhieda tal-Perit Brian Arebi mogħtija waqt is-seduta tat-23 ta' April 2012, fol. 20 u 21 tal- proċess. opra, dan għandu jkun ta' kwalità tajba salv id-dritt tiegħu li jekk dan jirriżulta difettuż kien ikollu rivalsa kontra l-fornitur li miegħu, kuntrarjament għall-attur, kellu relazzjoni ġuridika16. Kif ġia iktar 'l fuq osservat il-konvenut jilqa' għat-talba attriċi b'diversi eċċezzjonijiet, l-ewwel waħda fosthom li jekk sar negozju ma' l-atturi, dan ma sarx minnu waħdu iżda sar flimkien ma' Gerald Turban, ma' min jiġġestixxi l-barriera. Nonostante tali eċċezzjoni però l-konvenut ma ressaqx provi li sodisfaċentement juru li bejnu u Gerald Turban effettivament jissussisti tali negozju bi sħab. Għalkemm in eżami Gerlad Turban iddikjara li jiena sħab ma' Censu Morgan fin- negozju tal-barriera u peress li Censu ma jafx jikteb u jaqra nagħmel xogħol manwali wkoll, però l-iktar li nagħmel nieħu ħsieb il-karti u dawn l-affarijiet17, mill-kontro-eżami tiegħu rriżulta li l-barriera in kwistjoni hija di proprjetà tal- konvenut u mhux tiegħu wkoll u li l-VAT number relattiv għan-negozju ġestit mill- barriera huwa reġistrat fuq il-konvenut biss u hu ma għandu l-ebda reġistrazzjoni mad-Dipartiment tat-Taxxa fuq il-Valur Miżjud relattiva għall-allegat sehem tiegħu minn tali negozju. Irriżulta wkoll li fuq ic-chits maħruġa għall-konsenji ta' ġebel akkwistati mill-attur matul iż-żmien, il-firma fuqhom hija biss tal-konvenut18. Il- konvenut ukoll ikkonferma li l-barriera in kwistjoni hija di proprjetà tiegħu u mhux ukoll ta' Gerlad Turban u li l-VAT number relattiv għan-negozju ġestit mill-barriera huwa reġistrat f'ismu u għall-mistoqsija mela l-ewwel għedtli li l-barriera hija tiegħek u l-VAT registration hija tiegħek, issa għadek kif semmejtli li qiegħed bi sħab, kif qiegħed bi sħab? il-konvenut wieġeb qiegħed miegħi dak - ossia Gerlad Turban. Għall-mistoqsija ulterjuri però uffiċjalment m'hemm xejn. Jiġifieri tagħtih paga? wieġeb jieħu s-sehem miegħi u għall-mistoqsija ulterjuri u għandkom skrittura bejnietkom? il-konvenut wieġeb ehe mela. Nonostante tali dikjarazzjoni però din l-allegata skrittura baqgħet qatt ma ġiet ippreżentata. Kull ma ppreżenta l-konvenut huma żewġ dikjarazzjonijiet, waħda datata 9 ta' April 2013 - esebita a fol. 66 tal-proċess - u oħra pratikament identifika datata 7 ta' Marzu 2012 - esebita a fol. 92 tal-proċess - fejn fihom hemm rispettivament dikjarat: niddikjaraw (il-konvenut u Gerald Turban) illi aħna ilna sħab, cioè naħdmu flimkien, fin-negozju sa' minn Jannar tas-sena elfejn u tnejn (2002) u cioè sa' minn meta Gerald Turban iżżewweġ lil Marica li hija bint Innocent Morgan u bis-sahha tal-preżenti l-persuni hawn taħt iffirmati - il-konvenut u Gerald Turban - jiddikjaraw quddiemi n-Nutar Pubbliku sottofirmata illi huma ilhom madwar għaxar (10) snin jaħdmu flimkien u bi sħab in-negozju tal-barriera magħrufa bħala "Tax-Xantin" numru sitta u għoxrin (46) fil-limiti ta' Ħaż-Zebbug (Malta). Turban daħal bi sħab ma' Innocent Morgan meta iżżewweġ lit-tifla ta' dan l-istess Barra minn hekk, Gerald Turban għandu anke prokura favur tiegħu minn Innocent Morgan. Dawn id-dikjarazzjonijiet però bl-ebda mod ma jistgħu jitqiesu bħala prova sodisfaċenti u wisq inqas konklussiva li effettivament jeżisti negozju bi sħab bejn il-konvenut u Gerald Turban. 16 Emanuel Zampa v. Perit Arkitett Fred Cassar Trigona et, deċiża mill-Qorti ta' l-Appell fl-4 ta' Diċembru 1998; Frederick Mc Kay v. Paul Leonardi et, Ċitaz. Nru. 39/86 deċiża mill-Prim' Awla tal-Qorti Ċivili fis-26 ta' Ġunju 2001. Enfasi ta' din il-Qorti. 17 Xhieda mogħtija waqt is-seduta tas-16 ta' Ottubru 2012, fol. 41 sa' 47 tal-proċess. Sħubija fin-negozju tfisser li d-dħul kollu minn tali negozju jiġi komputat flimkien u wara li jitnaqqsu l-ispejjeż, il-profitti jew it-telf jinqasmu bejn dawk li jkunu qed jipparteċipaw fl-imsemmija sħubija. Dawn huma l-elementi - jew ta' l-inqas il-ftehim dwarhom - li kellhom jirriżultaw mill-provi tal-konvenut biex jiġi stabbilit bħala fatt ippruvat li hu u Gerald Turban imexxu n-negozju tal-barriera bi sħab bejniethom, elementi dawn li però bl-ebda mod ma jirriżultaw mix-xhieda tal-konvenut u ta' Gerlad Turban u/jew mid-dikjarazzjonijiet esebiti minnu u wisq inqas mill-fatt li Gerlad Turban jista' għandu prokura tal-konvenut, fatt dan fil-fehma tal-Qorti huwa għalkollox irrelevanti fil-kuntest ta' dawn il-proċeduri. Fid-dawl ta' dak osservat għalhekk il-Qorti tqis li l-ewwel eċċezzjoni sollevata mill- konvenut hija għal kollox infondata u b'hekk għandha tiġi miċħuda. Il-konvenut jeċċepixxi wkoll li peress li kien hemm diversi konsenji ta' ġebel fuq medda ta' snin minnu lill-atturi, huwa meħtieġ li l-atturi jindikaw dwar liema ġebel qed jilmentaw u jibbażaw din l-azzjoni u jippruvaw li l-ġebel li ntuża minnhom huwa ġebel li nxtara mingħandu. Kif ġià iktar 'l fuq osservat, mill-provi prodotti mill-atturi, in partikolari mill-affidavit ta' l-attur George Taylor-East u mir-rapport u xhieda tal-Perit Brian Difesa, jirriżulta li il-ġebel tal-franka li minnu jilmentaw l-atturi huwa dak li ntuża mill-attur biex saret il-faċċata, jew ta' l-inqas partijiet minnha, tal-villa di proprjetà ta' James Sladden fi Triq l-Iskud, Victoria Gardens, limiti ta' Marsaxlokk. Dan il-ġebel ġie akkwistat mill-barriera tal-konvenuta bir-rata ta' €10 għal Kull vjeġġ (per load). Minn dokumenti esebiti mill-atturi a fol. 36 sa' 40 tal-proċess jirriżulta li bejn il-5 ta' April 2010 u d-29 ta' Lulju 2010, u cioè fl-istess żminijiet tal- bini tal-Villa, huma akkwistaw diversi vjeġġi ta' gebel tal-franka bir-rata ta' €10 per load mingħand il-konvenut. Għalkemm il-konvenut jikkontendi li l-atturi ma rnexxilhomx jippruvaw li l-ġebel tal- franka utilizzat fil-faċċata tal-Villa ġie akkwistat mingħandu u dana billi Philip Kottmann, il-persuna nkarigat mill-attur li kien imur bit-trukk għall-ġebel ġewwa l- barriera, ma semma xejn fir-rigward u b'mod speċifiku dwar il-Villa, il-Perit Ebejer ma kienx jaf minn fejn u mingħand min ġie akkwistat dan il-ġebel u kien hemm okkazzjonijiet fejn l-attur akkwista ġebel mingħand ħaddieħor, il-Qorti tqis li d- 36 sa' 40 tal-proċess jikkostitwixxu prova konvinċenti u sodisfaċenti li bħala fatt il-ġebel tal-franka utilizzat fil-faċċata tal-Villa u li dwaru jilmentaw l-atturi peress li wara ftit xhur beda jittaqqab, ġie akkwistat 14 u 15 tal-proċess. 16 u fol. 20 tal-proċess. 35 tal-proċess. 61 tal-proċess. mingħand il-konvenut. Kuntrarjament għall-konvenut, l-atturi ma strahux fuq supposizzjonijiet u konġetturi iżda ppreżentaw dokumenti li jikkoroboraw bis-sħiħ dak minnhom affermat, u cioè, jiġi ribadit, li l-ġebel tal-franka utilizzat fil-faċċata oriġinali tal-Villa di, liema ġebel wara ftit taż-żmien beda jittaqqb kollu, kien ġie akkwistat mingħand il-konvenut. Apparte minn dan appena osservat, il-Qorti diffiċilment tista' tasal għall- konkluzzjoni li l-atturi akkwistaw il-ġebel in kwistjoni mingħand ħaddieħor u mhux mingħand il-konvenut għar-raġuni li kemm mill-provi prodotti mill-attur kif ukoll mix-xhieda tal-konvenut stess u ta' Gerald Turban irriżulta li mhux biss il-konvenut mar jara l-faċċata tal-Villa meta ġie nfurmat li l-ġebel kien qed jittaqqab talli, u dan kif ikkonfermat minn Gerald Turban li jaħdem (a differenza ta' li jmexxi negozju bi sħab) mal-konvenut, l-istess konvenut kien offra biex jirranġa iżda l-attur ma aċċettax23. Fil-fehma tal-Qorti għalhekk l-atturi rnexxielhom jippruvaw b'mod sodisfaċenti li l- ġebel utilizzat fil-faċċata tal-Villa, dwar liema huma jilmentaw għaliex wara ftit xhur mit-tlestija tal-kostruzzjoni beda jittaqqab, huwa ġebel akkwistat mingħand il- konvenut. Il-konvenut jeċċepixxi wkoll li l-ġebel mibjugħ minnu u kkonsenjat lill-atturi kien dejjem tal-kwalità mitluba mill-istess atturi, kull konsenja ġiet aċċettata minnhom bħala tali u għalhekk ma hemm ebda lok għal responsabbilità da parte tiegħu; ma hemm ebda danni li għandhom jitħallsu da parte tiegħu u l-atturi għandhom jippruvaw l-allegazzjonijiet tagħhom kemm in kwantu responsabilità kif ukoll in rigward il-quantum tad-danni li qed jintalbu. Kif ġià iktar 'l fuq osservat, għax-xogħol fuq il-faċċata tal-Villa l-attur George Plum ried ġebel tal-franka ta' kwalità tajba għal dan it-tip ta' xoghol, ossia ġebla li ma jkunx fiha sol, jiġifieri li ma titmermirx, u tkun xillil. Mix-xhieda ta' Gerald Freeman u mill- kontro-eżami tal-konvenut25 jirriżulta li din it-tip ta' ġebla mill-barriera tal- konvenut, ossia ġebla tajba għall-faċċata, tinbiegħ bir-rata ta' €10 per load. Mix- xhieda ta' l-attur u mid-dokumenti esebiti mill-atturi a fol. 36 sa' 40 tal-proċess jirriżulta li l-ġebel akkwistat mill-atturi mingħand il-konvenut fiż-żmien tal- kostruzzjoni tal-Villa kien ġebel bir-rata ta' €10 per load, b'dana għalhekk li suppost kien ġebel tajjeb għall-iskop li għalih riedu l-attur George Plum. Mill-provi prodotti rriżulta però li minkejja l-fatt li l-atturi suppost akkwistaw ġebel tajjeb għax-xogħol fuq il-faċċata, wara ftit xhur mill-kostruzzjoni tal-faċċata tal-Villa l-ġebel beda jittaqqab. Li l-ġebel utilizzat mill-attur fil-faċċata tal-Villa beda jittaqqab wara biss ftit xhur jirriżulta ikkonfermat mir-rapport tal-Perit Brian Arebi, il-Perit tas-sidien tal-Villa, a fol. 16 tal-proċess, minnu kkonfermat fix-xhieda li ta waqt is- seduta tat-23 ta' April 201226. 23 Vide xhieda mogħtija waqt is-seduta tas-16 ta' Ottubru 2012, fol. 41 sa' 53 tal-proċess. 24 Vide xhieda mogħtija waqt is-seduta tas-16 ta' Ottubru 2012, fol. 41 sa' 53 tal-proċess. 25 Vide xhieda mogħtija waqt is-seduta ta' l-24 ta' Ottubru 2013, fol. 71 sa' 74 tal-proċess. 20 tal-proċess. Apparte mir-rapport tal-Perit Arebi, l-istat tal-ġebel akkwistat mill-atturi mingħand il- konvenut wara biss ftit xhur li ntuża biex inbiet il-faċċata tal-Villa jirriżulta wkoll mir- ritratti esebiti mill-atturi a fol. 19 tal-proċess. Dawn ir-ritratti juru b'mod ċar li ġebel li ntuża mill-attur George Plum kien qed jittaqqab, ħaġa din li mhux suppost ġrat fit-tip ta' ġebla meħtieġa mill-atturi u suppost lilhom mibjugħa mill-konvenut. Għalkemm il-konvenut ipprova jimminimizza l-istat tal-ġebel minnu provdut lill- atturi għal dan l-appalt partikolari billi ddikjara li meta aċċeda fil-Villa biex jispezzjona l-faċċata kull ma ra kienu żewġt iknaten imtaqqbin bħal qisu b'musmar, u dana skontu wara sentejn27, il-Qorti ma tistax, apparte l-konsiderazzjonijiet ġia magħmula, ma tagħtix il-piż debitu lill-fatt li, kif irriżulta mix-xhieda ta' Gerald Turban, hekk kif ra l-istat tal-faċċata tal-Villa l-konvenut kien offra lill-atturi li jirranġa s-sitwazzjoni. Quindi altru milli l-ġebel utilizzat fil-faċċata ma kellu xejn u kien ta' kwalità idoenja għall-iskop li għalih ried jiġi utilizzat. Il-fatt li l-attur George Plum ġie kostrett mis-sidien tal-Villa jħott il-faċċata fejn kienet bil-ġebel u jerġa jibniha mill-ġdid b'ġebel ta' kwalità idoneja għall-iskop intiż, jirriżulta mir-rapport tal-Perit Ebejer iktar 'l fuq imsemmi w anke mix-xhieda tiegħu mogħtija waqt is-seduta tat-23 ta' April 201228, fejn iddikjara li waqt li kienu qed isiru ix-xogħlijiet rimedjali da parti ta' l-attur, jien kont inkun preżenti. Fil-fatt ix- xogħlijiet rimedjali saru taħt is-superviżjoni tiegħi. Id-dar inbniet parti bil-bricks u parti bil-ġebel, fejn intuża l-ġebel kellu jinbidel kollu. Nikkonferma li x-xogħol rimedjali sar mill-attur. L-ispiża nkorsa mill-atturi biex sar dan ix-xogħol rimedjali tirriżulta mill-kont maħruġ u kkonfermat mill-Perit Ebejer29 a fol. 17 u 18 tal-proċess, liema kont u l-quantum ta' l-istess ma ġiex kontradett u/jew imxejjen mill-konvenut li invece għażel li ma jqisux daqs li kieku ma ġiex esebit fl-atti u kkonfermat mill-Perit li ħarġu. Fid-dawl ta' dan kollu għalhekk jirriżulta li l-ġebel tal-franka provdut mill-konvenut lill-atturi għax-xogħol fuq il-faċċata tal-Villa ma kienx tal-kwalità idoneja u dik pattwita bejn il-konvenut u l-atturi u għaldaqstant il-konvenut għandu jagħmel tajjeb għall-ispejjeż inkorsi mill-atturi biex isir ix-xogħlijiet rimedjali fuq il-faċċata tal-villa wara li il-ġebel provdut minnu beda jittaqqab. Konsegwentement għalhekk l- eċċezzjonijiet sollevati mill-konvenut ma humiex ġustifikati u b'hekk għandhom jiġu miċħuda. 27 Vide xhieda mogħtija waqt is-seduta tas-17 ta' Jannar 2013, fol 55 sa' 61 tal-proċess. 20 tal-proċess. 29 Vide xhieda mogħtija waqt is-seduta tat-23 ta' April 2012, fol. 20 tal-proċess. Jiġi infine osservat illi l-konvenut jeċċepixxi wkoll li in rigward konsenji li saru minnu lill-atturi, hemm vertenza fl-ismijiet "Gerald Turban v. George u Mary neè Plum" (Tribunal Talbiet Zgħar Avviż Nurmu 982/2011 DMA) u dan peress li l-istess atturi naqsu milli jħallsu l-ammont minnhom dovut bħala prezz ta' konsenji magħmula lilhom. Il-konvenut però naqas milli jipprova u jissosstanzja din l-eċċezzjoni u r- rilevanza ta' l-istess fil-kuntest tal-proċeduri odjerni. Għal dawn ir-raġunijiet il-Qorti taqta' u tiddeċiedi billi: (1) Tiddikjara li l-ġebel tal-franka provdut mill-konvenut lill-atturi għall-faċċata tal- villa di proprjetà ta' James Grech, fi Triq l-Iskud, Victoria Gardens, limiti ta' San Pawl il-Baħar, ma kienx idoneju u tal-kwalità pattwita għall-iskop intiż; (2) Issib lill-konvenut responsabbli għall-ispejjeż inkorsi mill-atturi biex sar ix- xogħol rimedjali meħtieġ; u b'hekk (3) Tiċħad l-eċċezzjonijiet kollha sollevati mill-konvenut; u konsegwentement (4) Tilqa' t-talba attriċi u tikkundanna lill-konvenut iħallas lill-atturi s-somma ta' €7,682.60, bl-imgħax legali dekorribli mit-13 ta' Frar 2012, id-data tan-notifika tar-Rikors promotur lill-konvenut, sad-data ta' l-effettiv pagament. L-ispejjeż giudizzjarji relattivi għal dawn il-proċeduri għandhom jiġu sopportati interament mill-konvenut. MAĠISTRAT DEPUTAT REĠISTRATUR